24/08/2010 | Administración LocalMunicipal
Zas
Aprobación definitiva da Ordenanza reguladora do prezo público pola prestación do servizo de axuda no fogar

Queda automáticamente elevado a definitivo o acordo plenario do Concello de Zas sobre a aprobación provisional da Ordenanza reguladora do prezo público pola prestación do Servizo de Axuda no Fogar do Concello de Zas, ao non presentarse reclamacións durante o prazo de exposición ao público. Transcríbese o texto íntegro da dita ordenanza: De conformidade co previsto no artigo 127 do do Real Decreto Lexislativo 2/2004, de 5 de marzo, polo que se aproba Texto Refundido da Lei Reguladora das Facendas Locais, en relación cos artigos 41 ao 47 do mesmo, e no exercicio da potestade autorregulamentaria recoñecida ás Entidades Locais polos artigos 4, 49 e 70.2 e concordantes da Lei Reguladora das Bases do Réxime Local, este Concello establece o prezo público pola utilización do Servizo de Axuda no fogar, tanto para persoas valoradas como persoas que acceden ao servizo por libre concorrencia.2.1: Están obrigadas ao pagamento todas aquelas persoas que: A) Estean recoñecidas como dependentes ao abeiro da Lei 39/2006 de 14 de decembro, de promoción da autonomía persoal e atención ás persoas en situación de dependencia, e teñan resolución do Plan Individualizado de Atención (PIA) no que se lle recoñeza o citado servizo (calquera que sexa a modalidade do mesmo) e sexan dadas de alta no servizo municipal de acordo co estipulado no regulamento específico de funcionamento. B) As persoas que accedan ao servizo da axuda no fogar por libre concorrencia e que sexan dadas de alta no servizo municipal de acordo co estipulado no regulamento específico de funcionamento 2.2: Se a persoa beneficiaria carecera da capacidade para obrar, a dita obriga recaerá sobre quen ostente a súa representación legal ou, no seu caso, sobre a que exerza de feito o seu coidado 3.1: A contía do prezo público regulado nesta ordenanza será a fixada nas tarifas contidas nos apartados seguintes referidas a unha hora de prestación do servizo. Para os efectos previstos para a aplicación das tarifas do presente artigo, establécese o prezo da hora por prestación do servizo en doce (12,00) euros que se actualizarán anualmente consonte ao IPC. Ao abeiro do establecido no artigo 47.1 do Texto refundido da Lei reguladora das facendas locais, delégase na Xunta de Goberno Local a competencia para a modificación dos ditos importes en función das variacións no custo do servizo.3.2: A participación das persoas usuarias no financiamento do servizo de axuda no fogar establécese en función do custo do servizo que se lles preste e da súa capacidade económica consorte á seguinte táboa e ao disposto no apartado seguinte: O IPREM é o Indicador Público de Renda de Efectos Múltiples o cal será fixado anualmente pola Lei de orzamentos xerais do estado. Se se produciran variacións na súa contía ao longo do ano, non se tomará en conta ate as retribucións que se produzan no exercicio seguinte.3.3: Sen prexuízo do anterior, poderán preverse excepción aos criterios xerais nos casos en que a problemática principal atendida sexa a reestruturación familiar e se procure a protección e integración social de menores de idade en risco de exclusión, segundo criterio do técnico responsable do servizo e resolución motivada de Alcaldía, como órgano competente para acordar a concesión do servizo, da que, en todo caso, deberá deixarse constancia no expediente Esta determinarase de acordo cos puntos que se indican a continuación: 1. A capacidade económica das persoas usuarias do servizo de axuda no fogar calcularase en atención a súa renda e, se é o caso, ao seu patrimonio. No caso de que a persoa beneficiaria tivese cónxuxe ou parella de feito entenderase como renda persoal a metade da suma dos ingresos de ambos os dous membros da parella. Teranse en conta, ademais, as persoas que convivan con ela economicamente dependentes, de acordo co establecido nos parágrafos seguintes.2. A renda valorarase atendendo aos ingresos netos que se perciban que comprenderán os rendementos de traballo, incluídas as pensións e as prestacións de previsión social, calquera que sexa o seu réxime; os rendementos de capital mobiliario e inmobiliario; os rendementos das actividades económicas e as ganancias e perdas patrimoniais.3. Para o cómputo do patrimonio terase en conta o disposto na normativa fiscal en vigor sobre o patrimonio, entendéndose por tal o conxunto de bens e dereitos de contido económico de que sexa titular a persoa usuaria do servizo, con dedución das cargas e gravames que diminúan o seu valor, así como das débedas e obrigas persoais das que deba responder. Considéranse exentos do cómputo a vivenda habitual na que se preste o servizo e os bens e dereitos cualificados como exentos na normativa aplicable sobre o imposto do patrimonio. No caso de que a persoa usuaria tivese cónxuxe ou parella de feito, as rendas de ámbolos dous terán a consideración de rendas computables, entendéndose neste caso por renda persoal a metade da suma dos ingresos de ámbolos dous membros da parella.4. A capacidade económica por razón de renda determinarase dividindo a renda ou rendas computables, de acordo co apartado anterior, entre suma das seguintes persoas que convivan: o perceptor ou perceptores de rendas computadas, e, se é o caso, o cónxuxe e os ascendentes ou fillos/as menores de 25 anos, ou maiores desta idade en situación de discapacidade, que dependesen economicamente dos citados perceptores.5. A capacidade económica resultante será a correspondente á renda da persoa usuaria, calculada de acordo cos apartados anteriores, modificada á alza, se fose o caso, pola suma dun 5% do valor do patrimonio neto que supere o mínimo exento para a realización da declaración do imposto sobre o patrimonio en vigor a partir dos 65 anos e dun 1% os menores de 35 anos.6. Para o cómputo da renda ou do patrimonio teranse en conta os datos correspondentes a última declaración fiscal dispoñible ou pensión coñecida. Asemade para a aplicación do presente acordo e para poder establecer a capacidade económica da persoa solicitante, o Concello de Zas deberá dispoñer dos datos fiscais e de patrimonio, que solicitará de oficio, previa autorización expresa e por escrito da persoa beneficiaria ou familia. Realizarase unha revisión anual para a actualización da información relativa á capacidade económica das persoas usuarias do SAF.7 Os suxeitos pasivos están obrigados a comunicar calquera alteración que se produza nos seus ingresos ao longo do período impositivo, así como a renovar, anualmente, os datos para a estimación das súas rendas.5.1: A obriga de pagamento dos prezos públicos comeza dende que se inicie a prestación do servizo.5.2.: A retribución dos prezos será instantánea, pero as liquidacións practicaranse por meses naturais. As persoas beneficiarias e deberán aboar, nos primeiros dez días hábiles do mes seguinte, mediante cargo na conta corrente que a persoa usuaria indicará no contrato do servizo A falta de pagamento dos prezos dentro dos prazos poderá significar o cese na prestación do servizo. A falta de pagamento suporá, asemade, a esixibilidade destes mediante a vía de constrinximento.5.3: Ao terse en conta as circunstancias económicas na fixación de prezos non se establece ningún outro sistema de exención ou bonificación, agás o establecido no artigo 3.3 da presente ordenanza.5.4. So nos supostos de alta e baixa no servizo, e no suposto establecido no parágrafo seguinte, a liquidación mensual practicarase atendendo ao número efectivo de horas prestadas no correspondente mes. En casos de suspensión temporal do servizo por causas forzosas (ingreso hospitalario etc) non se cobrarán as horas non prestadas, quedando obrigados a notificar a ausencia ao servizo responsable do Concello. No caso de que o servizo non se preste por vontade propia do usuario, deberá aboar igualmente o número de horas recoñecidas mensualmente para o dito usuario 6.1. Unha vez aprobada a alta no servizo, esta manterase mentres non varíen as circunstancias que motivaron a prestación do servizo. Asemade rexerase polas normas contidas no regulamento específico do servizo, no seu artigo 23 referente á extinción do servizo.6.2. Anualmente, ou antes, no caso de producirse cambio na situación das persoas usuarias, requiriráselles, por parte dos Servizos Sociais, para que xustifiquen documentalmente a súa situación económica e patrimonial, a efectos de actualizar a súa renda per cápita e o prezo público a aboar.6.3. Unha vez iniciada a prestación do servizo, e de acordo co contido no regulamento municipal para persoas en situación de dependencia valorada, procederase á súa inclusión nos padróns ou matrículas deste prezo público. Aos efectos de que a Tesourería municipal practique a correspondente liquidación, para cada unha das persoas usuarias do servizo de axuda no fogar se deberá emitir mensualmente, un informe asinado pola persoa responsable do departamento de Servizos Sociais, no que se acredite o número de horas de servizo prestadas no mes ao que se refire a liquidación así como a porcentaxe de participación ao mantemento do servizo en función da capacidade económica dos distintos usuarios, a cal debe ser calculada tendo en conta o sinalado neste ordenanza e no regulamento do servizo. O presente acordo entrará en vigor unha vez publicado no Boletín Oficial da Provincia e transcorrido o prazo previsto no artigo 65.2 da Lei 7/1985, de 2 de abril, continuando a súa vixencia ata que se acorde a súa modificación ou derrogación expresa.” Contra o presente acordo, de conformidade co artigo 46 da Lei 29/1998, cabe recurso contencioso-administrativo diante do Tribunal Superior de Xustiza de Galicia, no prazo de dous meses contados a partir do día seguinte ao da publicación deste anuncio no Boletín Oficial da Provincia da Coruña. Zas, 12 de agosto de 2010 O Alcalde, Manuel Muíño Espasandín